[{"text_idx": "#000005", "text": "Praktikal olles oli mul vo\u0303imalus o\u0303ppida u\u0308helt soome parimalt polsterdajalt/sadulsepalt (pa\u0308rjatud tiitliga Kultainen Vasara 2001). Restaureerisin vana kiiktooli algusest lo\u0303puni. Lisaks sain teha ka muid to\u0308id, mida kliendid to\u0308o\u0308kotta tegemiseks olid toonud. Kogu praktika jooksul oli vo\u0303imalik o\u0303htuti ka\u0308ia ka paar korda na\u0308dalas Tampere Tredu ametikoolis intarsiat o\u0303ppimas. See oli harukordne vo\u0303imalus o\u0303ppida midagi uut, mida Haapsalu KHK-s ei o\u0303petata."}, {"text_idx": "#000006", "text": "To\u0308o\u0308 eraettevo\u0303ttes toimus esmaspa\u0308evast reedeni ja na\u0308dalavahetused olid vabad. Kuna olime praktikal autoga, saime na\u0308dalavahetusel 300 km raadiuses kogu u\u0308mbruskonna la\u0308bi so\u0303ita ja ko\u0303ik huvitavamad muuseumid ja vaatamisva\u0308a\u0308rsused la\u0308bi ka\u0308ia. Kuu aega ja\u0308rjest kodust eemal olla on raske, kuid selle aja jooksul o\u0303pitu ja na\u0308htu on hindamatu. Soovitan ko\u0303igile, kel va\u0308hegi vo\u0303imalik pikemalt kodust eemal olla, kandideerida va\u0308lispraktikale. Mina teeksin seda kindlasti uuesti!"}, {"text_idx": "#000007", "text": "10. \u2013 31. jaanuaril viibisid Oulu ametikoolis praktikal HKHK kangakudujad."}, {"text_idx": "#000008", "text": "Kangahaldjate blogi \u2013 Lo\u0303imed ja Lo\u0303ngad"}, {"text_idx": "#000009", "text": "Mo\u0308o\u0308blirestauraatorite blogi \u2013 Tampere praktika"}, {"text_idx": "#000012", "text": "Praktikale pa\u0308a\u0308semine tundus kohe alguses lotovo\u0303iduna. Olen varem va\u0308lismaal elanud, vo\u0303o\u0303rkeeles saan hakkama (kuigi mitte va\u0308ga ha\u0308sti soome keeles) ning ses mo\u0303ttes ei olnud va\u0308lispraktika vettehu\u0308pe tundmatus kohas. Aga kolm na\u0308dalat pu\u0308hendumist valitud erialale Soomes, kus tekstiilikunst on va\u0308ga ko\u0303rgel tasemel, pani silma sa\u0308rama ku\u0308ll. Praktika ka\u0308igus saime teha ko\u0303ike, mida soovisime: kududa materjalidest, mida seni polnud teinud vo\u0303i olime va\u0308he teinud, mo\u0303elda la\u0308bi ja ma\u0308ngida kavanditega, kus ainuke mure oli lo\u0303pututest valikutest selle u\u0308he va\u0308lja valimine, o\u0303ppida kohalikke to\u0308o\u0308vo\u0303tteid ja ta\u0308iendada end oma erialal. Ta\u0308iskasvanud o\u0303ppijale on see erakordne vo\u0303imalus, kui sa saad vaid o\u0303ppeto\u0308o\u0308le mo\u0303elda, ilma et argimured su aega vo\u0303taksid ja mo\u0303tted mujale viiksid."}, {"text_idx": "#000013", "text": "Hea oli lihtsalt vaadata, mida Oulus antud valdkonnas tehakse, veeta aega eriala raamatukogus ja ammutada inspiratsiooni Po\u0303hja-Soome loodusest, talvest, u\u0308mbritsevast keskkonnast ja inimestest... See oli ainulaadne kogemus, mis mu rikkamaks tegi ja maailma avardas. Loomulikult oli o\u0303pira\u0308nne ka va\u0308ljakutse, aga positiivne va\u0308ljakutse, mis andis vo\u0303imaluse end proovile panna, omandada teadmisi vo\u0303o\u0303rkeelses keskkonnas, tutvuda uute inimestega ja arendada oma oskusi, na\u0308ha, mida mujal tehakse ja na\u0308htu endaga kaasa vo\u0303tta. Vo\u0303ib olla ma ta\u0308na ei saagi veel ta\u0308pselt aru, kuidas see mu valikuid mo\u0303jutab edaspidi, u\u0308ks mis kindel, oma ja\u0308lje ja\u0308tab see kindlasti."}, {"text_idx": "#000016", "text": "Kirjutasime neljakesi avaldused Soome praktikaks ja meile vastati jaatavalt. Minu kunagine haridustee kulges endises no\u0303ukogudeaegses Eestis ja see oli minu jaoks esimene o\u0303ppekogemus va\u0308lismaal \u2013 sukeldumine tundmatusse, kuid samas pagasis olemas Eestis o\u0303pitu kangakudumise kohta (o\u0303petajad Hille Ahun-Vaarpuu, Marju Heldema ja Janne Muuli), suvised praktikad Eestis ja head ru\u0308hmakaaslased."}, {"text_idx": "#000017", "text": "Kolm na\u0308dalat Oulus OSAO-s mo\u0308o\u0308dusid u\u0308he hingeto\u0303mbega \u2013 see oli aeg, kui ko\u0303ik muu ununes, sai olla ainult erialases lummuses ja ka argipa\u0308evas. Kolm na\u0308dalat oli ajaliselt minu arvates hea valik, organiseeritus nii Eesti kui Soome poolelt laitmatu. Sain palju teadmisi erinevate to\u0308o\u0308nippide kohta, kogesin uusi materjale ja tehnikaid, oli vo\u0303imalus panna end proovile teises keelekeskkonnas ja avardada u\u0308ldist maailmapilti."}, {"text_idx": "#000021", "text": "Kogudes ja\u0308rjest erinevaid teadmisekilde ja so\u0303eludes neist parimad, on vo\u0303imalik endale sobivaim, ta\u0308iesti oma kangakudumismaailm luua."}, {"text_idx": "#000023", "text": "Minu kangakudumismaailma vundament on igatahes laotud. Ta\u0308nan ko\u0303iki su\u0308damest."}, {"text_idx": "#000027", "text": "Aasta esimesed o\u0303pira\u0308ndajad on mo\u0308o\u0308blirestaureerijad"}, {"text_idx": "#000031", "text": "Iirimaa koolieluEpu prantsusmaa blogiKokao\u0303petaja Taavi Prantsusmaal"}]